བོད་ཀྱི་སྐད་དང་ཡི་གེ་གཞི་རྒྱ་ཆེ་རུ་གཏོང་དགོས་པ་ཡིན་ན་ང་ལ་ཐབས་ཤེས་འདི་ཡོད་ཅེས་དམིགས་བསལ་ལམ་ཁ་ཞིག་བསྟན་རྒྱུ་མེད།རེད་ཀྱང་།གཙོ་བོ་སྐད་ཡིག་གི་བཀོལ་སྤྱོད་ཚད་ཇེ་མཐོ་གཏོང་དགོས་པ་དེ་གནད་འགག་རེད།སྐད་ཡིག་བཀོལ་སྤྱོད་ཚད་ཇེ་མཐོར་གཏོང་བ་ལ་མེད་ཐུ་མེད་ནི་མི་དང་མིའི་བར་གྱི་འབྲེལ་བ་རེད།དེ་བས་ཐོག་མར་མི་དང་མིའི་བར་གྱི་འབྲེལ་འདྲིས་ཚུན་ཆད་ལ་སྐད་ཡིག་བཀོལ་སྤྱོད་གཏོང་དགོས་པ་ཧ་ཅང་གནད་འགག་རེད།དེ་བཞིན་མི་དང་སྤྱི་ཚོགས་ཀྱི་བར་དུ་དང་།མདོར་ན་འབྲེལ་ལམ་ཐམས་ཅད་སྐད་ཡིག་གི་བཀོལ་སྤྱོད་བཏང་ཐུབ་ན།དེ་ནི་སྐད་ཡིག་གི་གཞི་རྒྱ་ཆེ་རུ་གཏོང་སྟངས་ཤིག་ཀྱང་རེད།ཡང་ཚད་རིམ་གཞན་ཞིག་ནི་འོ་སྐོལ་གྱི་སྐད་ཡིག་ནང་དུ་རིག་ཚན་གསར་བ་མང་བ་གཏན་འབེབས་བྱ་རྒྱུ་དེ་རེད།དེ་ལྟར་ཡོང་ཐུབ་ན་ཏན་ཏན་སྐད་ཡིག་གི་གཞི་རྒྱ་རྨང་གཞི་ཡོད་པའི་སྟེང་ནས་ཚད་ཇེ་མཐོར་གཏོང་སྟངས་ཤིག་རེད་ལགས།